text:  SMRADI Zděnka Tyca sú príjemným filmom o obyčajných ľuďoch a v tom je ich najväčšia krása. Z režisérskeho hľadiska pôsobia SMRADI viac ako dobre, Zděnek Tyc nám predvádza niekoľko zaujímavých filmárskych momentov, ako napr. niekoľkosekundové detailné zábery na tváre hlavných postáv, čím dokázal takmer dokonale vystihnúť ich pocity. Petra Špálková s Ivanom Trojanom dokážu rozžiariť každú scénu, v ktorej vystupujú a tak je v Trojanovom prípade veľkou hanbou, že tak dobrému hercovi nevedeli na Českom levovi ani správne napísať meno.
item_title: Smradi
item_directors: Zdeněk Tyc
item_screenwriters: Tereza Boučková
item_cast: Ivan Trojan Petra Špalková Magdaléna Sidonová Zdeněk Dušek Jaroslava Pokorná Jan Cina Lukáš Rejsek Tomáš Klouda Tomáš Pavelka Naděžda Prchalová-Vicenová Věra Kubánková Lukáš Vacek Renáta Kubišová Ivana Stejskalová